b"\n_START_ARTICLE_\nTeatre de carrer\n_START_PARAGRAPH_\nEl teatre de carrer o teatre de carrer i animaci\xc3\xb3 \xc3\xa9s un tipus d'espectacle dram\xc3\xa0tic que es caracteritza per ser presentat en un espai p\xc3\xbablic, habitualment exterior, com carrers, places, parcs, jardins i terrats, tot i que tamb\xc3\xa9 a equipaments com metros, biblioteques o museus. No hi ha doncs separaci\xc3\xb3 entre els int\xc3\xa8rprets i els espectadors, havent-hi de vegades interacci\xc3\xb3 entre ells, i a m\xc3\xa9s ha d'estar adaptat perqu\xc3\xa8 s'entengui des de lluny. Moltes vegades es tracta d'un espectacle popular que fusiona diferents disciplines de les arts esc\xc3\xa8niques: teatre, acrob\xc3\xa0cia, dansa, etc. i que amb una pl\xc3\xa0stica molt cuidada. Tamb\xc3\xa9 inclou diferents tipus de performances, teatre invisible i actuacions de teatre reivindicatiu i social, entre d'altres._NEWLINE_Al teatre catal\xc3\xa0, des del fi de la dictadura franquista, quan neix com a part del teatre independent, el teatre de carrer est\xc3\xa0 molt desenvolupat i \xc3\xa9s molt popular. Hi ha nombrosos festivals de teatre de carrer, com per exemple la Fira de Teatre al Carrer de T\xc3\xa0rrega, i una gran quantitat de grups de teatre de carrer, com L\xe2\x80\x99Avalot, Tripijoc, Gog i Magog o Xarxa Teatre; destacant les companyies La fura dels baus, Comediants, Campi Qui Pugui i La Cubana. A altres pa\xc3\xafsos el Cirque du Soleil barreja circ amb teatre de carrer."